ঘটনা-২: সুন্দরবনের গহীন অরণ্য। দেশি-বিদেশি ছয়জন ফটোগ্রাফার তুমুল আগ্রহ নিয়ে বাঘের ছবি তোলার অপেক্ষায়। অবশেষে সব অপেক্ষার অবসান ঘটিয়ে একটা সময়ে বাঘ এলো। উদ্বেগ-উৎকণ্ঠার সাথেই শেষ হলো বাঘের ছবি তোলার পর্ব। ক্যামেরার লেন্স যখন বাঘের ছবি ধারণে ব্যস্ত, তখন নৌকায় উপস্থিত বাস্তবে প্রথমবার বাঘ দেখে ফটোগ্রাফারদের কারো কারো ভয়ে সেন্স হারানোর উপক্রম! দু’টি ঘটনাই এনাম তালুকদারের ফটোগ্রাফির অন্যতম বৈচিত্র্যময় অধ্যায়।